Tutu pleit vir vrede in Suid-Soedan | Nuus24
Tutu pleit vir vrede in Suid-Soedan
Toestand in S-Soedan bereik krisispunt
VN: 800 000 in 2011 ontwortel
Vegvliegtuie van Soedan val S-Soedan aan
Juba, Suid-Soedan – Emeritus-aartsbiskop Desmond Tutu het Sondag, op die vooraand van die herdenking van Suid-Soedan se eerste bestaansjaar, gepleit vir vrede in dié land.Tutu het gepraat met die politieke, militêre en godsdienstige leiers van die wêreld se jongste land, wat deur konflik met Soedan in sy noorde en swak ekonomiese vooruitsigte in die gesig gestaar word."God wil Suid-Soedan voorspoedig en vreedsaam maak," het die 80-jarige afgetrede aartsbiskop gesê."As gevolg van oorlog sê hulle 40 persent van julle mense, vier uit elke tien, maak staat op voedsel van buite die land," het hy gesê."Ons wil weer terugkom om julle nasieskap saam met julle te vier en om 'n Suid-Soedan te sien wat sy eie voedsel verbou, en armoede en onkunde uitroei," het Tutu bygevoeg.Suid-Soedan, wat op die infrastruktuur van die Noorde staatmaak om sy olie uit te voer, het skaars ses maande na sy onafhanklikwording besluit om op te hou om ru-olie te pomp, ondanks die feit dat dit die land se enigste inkomste is.Juba, wat steeds herstel ná 'n halfeeu se burgeroorlog, het in woede reageer op 'n dispuut oor pyplynfooie met Khartoem."Julle olie vloei nie, en dis nie God wat die pype toegestop het nie – dis oorlog. Stop die oorlog, en die olie sal vloei," het Tutu gesê.Tutu het die land besoek saam met twee ander vredesonderhandelaars – Finland se Martti Ahtisaari en Ierland se Mary Robinson. Die drie sal Khartoem ook besoek.– Volg Nuus24 op Twitter.
Lees meer oor: desmond tutu | suid-soedan | juba VOLGENDE OP NUUS24X